EkBass/fiwiki-20250220-pages-articles huggingface dataset:
Georges Leygues -luokka

Georges Leygues -luokka (F70) oli Ranskan laivaston seitsemän fregatin muodostama alusluokka. Alusten aseistuksena olleet merimaaliohjukset ja Crotale-ilmatorjuntaohjukset mahdollistivat monenlaiset tehtävät, mutta erityisesti ne soveltuivat strategisten kohteiden suojaamiseen, voimannäyttöön ja avomerisaattajiksi. Kansainvälisesti alukset oli luokiteltu sukellusveneentorjuntahävittäjiksi ja siten niiden runkonumerointi alkoi D kirjaimella, mutta Ranskan merivoimat eivät käytä termiä hävittäjä. == Suunnittelu == Alusten kansirakenteet oli suunniteltu kestämään ydinräjähdyksen aiheuttama paineaalto. Kolmen viimeisenä valmistuneen aluksen kansirakenteisiin lisättiin yksi kerros, kun havaittiin ongelmia huonossa kelissä. Lisäksi viimeisten alusten elektroniikkavarustukseen lisättiin passiivinen vedettävä kaikuluotain DSBV 61 sekä asennettiin uudempia versioita osasta laitteita. == Alukset == Georges Leygues -luokan fregatitGardiner, Robert s. 114 Nimi Telakka Kölinlasku Vesille Palvelukseen Kohtalo Georges Leygues DCNS 19. syyskuuta 1974 17. joulukuuta 1976 10. joulukuuta 1979 palveluksesta 21. maaliskuuta 2014 Dupleix Arsenal de Brest 17. lokakuuta 1975 2. joulukuuta 1978 13. kesäkuuta 1981 palveluksesta heinäkuussa 2015 Montcalm Arsenal de Brest 5. joulukuuta 1975 31. toukokuuta 1980 28. toukokuuta 1982 palveluksesta 3. heinäkuuta 2017 Jean de Vienne Arsenal de Brest 26. lokakuuta 1979 17. marraskuuta 1981 25. toukokuuta 1984 palveluksesta 9. tammikuuta 2019 Primauguet Arsenal de Brest 17. marraskuuta 1981 17. maaliskuuta 1984 5. marraskuuta 1986 palveluksesta 1. huhtikuuta 2019 La Motte-Picquet Arsenal de Brest 12. helmikuuta 1982 6. helmikuuta 1985 18. helmikuuta 1988 palveluksesta 13. lokakuuta 2020 Latouche-Tréville Arsenal de Brest 15. helmikuuta 1984 19. maaliskuuta 1988 16. heinäkuuta 1990 palveluksesta 1. heinäkuuta 2022 == Lähteet == * === Viitteet === *
FS Foudre (L9011)

Foudre (runkonumero L9011) oli Ranskan laivaston Foudre-luokan maihinnousualus. Alus myytiin 2011 Chilelle, joka liitti sen laivastoonsa nimellä Sargento Aldeaksi. == Valmistus == Alus tilattiin Brestin laivastontelakalta, missä köli laskettiin 26. maaliskuuta 1986. Se laskettiin vesille 19. marraskuuta 1988 ja otettiin palvelukseen 7. joulukuuta 1990.Marine Militare - Foudre == Palvelus == Alus osallistui Jugoslavian vastaisiin sotatoimiin ja oli keskeinen elementti Norsunluurannikolla toteutetussa operaatio Licornessa. Aluksen helikopteri tuhoutui 17. tammikuuta 2009 Gabonin rannikolla, jolloin kyydissä olleet kahdeksan henkeä saivat surmansa. Lokakuussa 2011 ilmoitettiin, että Ranska ja Chile olivat päässeet sopimukseen aluksen myynnistä noin 80 miljoonalla Yhdysvaltain dollarilla. Alus poistettiin palveluksesta 23. joulukuuta 2011, jolloin se luovutettiin Chilelle. Alus sai nimen Sargento Aldea ja runkonumeron LSDH-91. == Lähteet == Luokka:Foudre-luokan maihinnousutukialukset
Silentium (elokuva)

Silentium on Wolfgang Murnbergerin ohjaama rikoselokuva vuodelta 2004. Se perustuu Wolf Haasin rikosromaaniin Silentium! vuodelta 1999. Tarinassa Wienin poliisista potkut saanut poliisi Simon Brenner työskentelee Salzburgissa yksityisetsivänä. Hän selvittää omintakeiseen tyyliinsä julmaa rikossarjaa mustan huumorin sävyttämässä rikoselokuvassa. Silentium on toinen Murnbergerin Haasin romaanin pohjalta tekemä elokuva. Edellinen oli Komm, süsser Tod. Kolmas on Der Knochenmann (Kananlihalla) 2009. Elokuvan lajityyppi on rikoselokuva, vaikka se joissakin kohdissa eroaa tavanomaisesta, kuten päähenkilö Brennerin, huumorin käytön sekä elokuva loppuratkaisun ja sisältämänsä kritiikin suhteen. Murnberger on sanonut, että edellisessä Haasin romaanissa ja hänen siitä tekemässään filmatisoinnissaan Komm, süßer Tod oli enemmän toimintaa mutta että tässä hän halusi kallistua enemmän realismin suuntaan ja antaa enemmän tilaa tunnelmalle, kuten jännitykselle, uhkaavuudelle. Jäljellä olevan huumorin pitäisi Murnbergerin mukaan hiukan satuttaa. Elokuva sai Österreichischer Filmpreis -palkinnon 2005. Palkinto myönnetään itävaltalaiselle elokuvalle joka on saanut Itävallassa eniten katsojia. Ohjaaja Wolfgang Murnberger oli palkintoehdolla Tokion kansainvälisillä elokuvajuhlilla. == Tuotanto == Käsikirjoituksen teko alkoi marraskuussa 2002, ja yhteistyössä oli paljolti mukana myös sen pohjana olevan romaanin kirjoittaja Wolf Haas sekä ohjaaja Wolfgang Murnberger ja Josef Hader. Kuvaukset alkoivat elokuussa 2003 ja kestivät 39 kuvauspäivää. Elokuvan tuotantoyhtiö on Dor Film, joka on merkittävimpiä itävaltalaisia tuotantoyhtiöitä. Budjetti oli kolme miljoonaa euroa. == Näyttelijät == ==Lähteet== ==Aiheesta muualla== *Silentium, Austrian Film Commission Luokka:Itävaltalaiset elokuvat Luokka:Romaaneihin perustuvat elokuvat Luokka:Rikoselokuvat Luokka:Vuoden 2004 elokuvat
FS Siroco (L9012)

Siroco (runkonumero L9012) oli Ranskan laivaston Foudre-luokan maihinnousualus. == Valmistus == Alus tilattiin Brestin laivastontelakalta, missä köli laskettiin 9. lokakuuta 1995. Se laskettiin vesille 14. joulukuuta 1996 ja otettiin palvelukseen 21. joulukuuta 1998.Marine Militare - Siroco == Palvelus == Alus osallistui 10. lokakuuta - 25. marraskuuta 1999 Itä-Timorissa Australian johtamaan INTERFET-rauhanturvaoperaatioon. Se osallistui 2006 Libanonin sodassa toteutettuun operaatio Balisteen. Haitilla oli 12. tammikuuta 2010 maanjäristys, minkä pelastustöihin alus osallistui operaatio Séisme Haitissa. Joulukuussa 2013 alus oli Somalian rannikolla Euroopan unionin laivasto-osaston lippulaivana. Ranskan vuoden 2013 puolustusselonteon mukaan alus poistettiin palveluksesta heinäkuussa 2015. == Lähteet == Luokka:Foudre-luokan maihinnousutukialukset
Wolfgang Murnberger

Wolfgang Murnberger (13. marraskuuta 1960 Wiener Neustadt, ItävaltaFilmportal.de) on itävaltalainen elokuvaohjaaja. Hänet on palkittu monista elokuvista, esimerkiksi elokuvasta Himmel Oder Hölle hän on saanut kolme palkintoa, Max Ophüls Festivalilla 1991 Saarlandin osavaltion pääministerin palkinnon, Rotterdam International Film Festivalilla 1991 FIPRESCI Prize, erikoismaininta, ja Tokyo International Film Festivalilla 1991 pronssipalkinto. Elokuvista Komm, süsser Tod (2000, Tule, suloinen kuolema), Silentium (2004) ja Der Knochenmann (2009, Kananlihalla) muodostavat trilogian, jonka Yle esittää syksyllä 2014. Ne perustuvat Wolf Haasin romaaneihin.Yle.fi, viitattu 17.9.2014 (Archive.org) Teattereissa Murnbergerin elokuvia ei ole Suomessa esitetty. ==Filmografia== * Kirtag 1985 (lyhyt) * An dich hab ich gedacht 1988 (lyhyt) * Himmel Oder Hölle 1990 (fiktio) * Ich Gelobe 1994 (fiktio) * Auf Teufel komm raus 1995 (televisioelokuva) * Morde ohne Leichen (Tatort) 1997 (televisioelokuva) * Quintett Komplett 1998 (televisioelokuva) * Ach Baby, Ein Baby 1999 (televisioelokuva) * Komm, süsser Tod (Tule, suloinen kuolema) 2000 (fiktio) * Hainburg 2001 (televisioelokuva) * Taxi für eine Leiche 2002 (televisioelokuva) * Brüder 2002 (televisioelokuva) * Silentium 2004 (fiktio) * Lapislazuli 2005 (fiktio) * Der Knochenmann (Kananlihalla) 2009 (fiktio) * Live Is Life - Die Spätzünder 2010 (televisioelokuva) * Meine Tochter nicht 2010 (televisioelokuva) * Mein bester Feind 2011 (fiktio) * So wie du bist 2012 (televisioelokuva) * Alles Schwindel 2013 (televisioelokuva) * Live is Life – Der Himmel soll warten 2013 (televisioelokuva) == Lähteet == Luokka:Itävaltalaiset elokuvaohjaajat Luokka:Vuonna 1960 syntyneet Luokka:Elävät henkilöt
FS Georges Leygues (D640)

Georges Leygues oli Ranskan laivaston 1979 palvelukseen otettu Georges Leygues -luokan monitoimifregatti, joka poistettiin palveluksesta alkuvuodesta 2014. == Valmistus == Alus tilattiin Brestin telakalta, missä köli laskettiin 16. syyskuuta 1974. Se laskettiin vesille 17. joulukuuta 1976 ja otettiin palvelukseen 10. joulukuuta 1979.Marine Militare - Georges LeyguesGardiner, Robert s. 114 == Palvelus == Alus poistettiin palveluksesta 21. maaliskuuta 2014. == Lähteet == * === Viitteet === Luokka:Georges Leygues -luokan fregatit Luokka:Ranskalaiset kylmän sodan hävittäjät
FS Dupleix (D641)

Dupleix on Ranskan laivaston 1981 palvelukseen otettu Georges Leygues -luokan monitoimifregatti. == Valmistus == Alus tilattiin Brestin laivastontelakalta, missä köli laskettiin 17. lokakuuta 1975. Se laskettiin vesille 2. joulukuuta 1978 ja otettiin palvelukseen 13. kesäkuuta 1981.Gardiner, Robert s. 114 == Palvelus == Alus poistettiin palveluksesta kesäkuussa 2014. == Lähteet == * === Viitteet === Luokka:Georges Leygues -luokan fregatit Luokka:Ranskalaiset Persianlahden sodan sotalaivat Luokka:Ranskalaiset kylmän sodan hävittäjät
FS Montcalm (D642)

Montcalm on Ranskan laivaston 1982 palvelukseen otettu Georges Leygues -luokan monitoimifregatti. == Valmistus == Alus tilattiin Brestin laivastontelakalta, missä köli laskettiin 5. joulukuuta 1975. Se laskettiin vesille 31. toukokuuta 1980 ja otettiin palvelukseen 28. toukokuuta 1982.Gardiner, Robert s. 114 == Palvelus == Alus on palveluksessa 2014. == Lähteet == * === Viitteet === Luokka:Georges Leygues -luokan fregatit Luokka:Ranskalaiset Persianlahden sodan sotalaivat Luokka:Ranskalaiset kylmän sodan hävittäjät
Tiofosgeeni

Tiofosgeeni eli tiokarbonyylikloridi (CSCl2) on myrkyllinen epäorgaaninen molekyyliyhdiste. Yhdiste on fosgeenin tioanalogia, ja sitä käytetään reagenssina orgaanisen kemian synteeseissä. == Ominaisuudet == Tiofosgeeni on huoneenlämpötilassa väriltään punakeltaista nestettä, ja sillä on voimakas epämiellyttävä haju. Yhdiste liukenee huonosti veteen ja hydrolysoituu hitaasti veden vaikutuksesta rikkivedyksi, vetykloridiksi ja hiilidioksidiksi. Orgaanisiin liuottimiin, kuten dietyylieetteriin, se sen sijaan liukenee hyvin.Christopher J. O'Donnell & Mary J. Cloniger: Thiophosgene, e-EROS Encyclopedia of Reagents for Organic Synthesis, John Wiley & Sons, New York, 2008. Teoksen verkkoversio Viitattu 16.9.2014 Tiofosgeeni on voimakkaasti elektrofiilinen, ja se reagoi alkoholien ja fenolien kanssa muodostaen tiokarbonaatteja ja primääristen amiinien kanssa isotiosyanaatteja. Sekundaaristen amiinien kanssa muodostuu tiokarbomyyliklorideja. Lisäksi yhdiste reagoi useiden nukleofiilien kanssa muodostaen heterosyklisiä yhdisteitä ja voi toimia dienofiilinä Diels–Alder-reaktioissa. Tiofosgeeni on hyvin myrkyllinen, voimakkaasti silmiä ja ihoa ärsyttävä sekä syövyttävä yhdiste. Yhdiste aiheuttaa kyynelvuotoa eli on lakrymaattori. Tiofosgeeni voi hengitettynä, nieltynä tai ihon läpi imeytyneenä aiheuttaa jopa hengenvaarallisen myrkytyksen. == Valmistus ja käyttö == Tiofosgeenia voidaan valmistaa kuumentamalla tetrakloorimetaania rikin, vetysulfidin tai sulfidien kanssa. Käytetympi tapa on kuitenkin hiilidisulfidista saatavan trikloorimetaanisulfenyylikloridin pelkistys tinan, tina(II)kloridin tai raudan avulla happamissa olosuhteissa. Tiofosgeenia voidaan käyttää orgaanisten yhdisteiden, kuten lääkeaineiden ja maatalouskemikaalien sekä polytiokarbonaattien, valmistukseen. == Lähteet == == Aiheesta muualla == * Thiophosgene PubChem * Thiophosgene ChemBlink Luokka:Klooriyhdisteet Luokka:Rikkiyhdisteet Luokka:Myrkylliset kemikaalit
Minna Uunimäki

Minna Uunimäki (s. 15. kesäkuuta 1968) on aktiiviuransa päättänyt suomalainen pika- ja keskimatkojen juoksija. Hän edusti vuoteen 1987 Espoon Voittajia, vuoteen 1990 HIFK:ta ja vuodesta 1991 lähtien Viipurin Urheilijoita. Hänen valmentajanaan toimi Toivo Ahonen. Kalevan kisoista Uunimäki saavutti pronssia 400 metrin juoksussa vuonna 1987 sekä hopeaa 800 metrin juoksussa vuonna 1992. Lisäksi hän oli viestijuoksun SM-kisoissa mukana voittamassa kuutta mitalia; 4 × 400 metrin viestijuoksusta hän voitti kaksi hopeaa vuosina 1991 ja 1995 sekä pronssia vuonna 1990 ja 4 × 800 metrin viestijuoksussa hänen palkintokaappiinsa kertyi kolme kultamitalia vuosilta 1991, 1992 ja 1995. Sisäratojen SM-kisoista Uunimäen saavutuksina ovat 200 metrin juoksun hopea vuodelta 1987, 400 metrin hopea vuodelta 1988 sekä 800 metrin pronssi vuodelta 1990. Virallisissa kilpailuissa hän ei ole esiintynyt vuoden 1995 jälkeen. == Lähteet == Luokka:Suomalaiset pikajuoksijat Luokka:Suomalaiset keskimatkojen juoksijat Luokka:Vuonna 1968 syntyneet Luokka:Elävät henkilöt
BBC Television Shakespeare

BBC Television Shakespeare on brittiläinen William Shakespearen näytelmien televisioversioiden sarja, jonka on luonut Cedric Messina. BBC Television Shakespeare esitettiin Britanniassa alun perin 3. joulukuuta 1978 – 27. huhtikuuta 1985. Sarjaan kuuluu 37 televisioitua Shakespearen näytelmää. Sarjaa on esitetty myös nimillä The Shakespeare Collection (Iso-Britannia) ja The Complete Dramatic Works of William Shakespeare (Yhdysvallat). == Tuotantokaudet == Kausi Tuottaja Näytelmät 1 Cedric Messina Romeo and Juliet (1978) Richard II (1978) As You Like It (1978) Julius Caesar (1979) Measure For Measure (1979) Henry VIII (1979) 2 Cedric Messina Henry IV Part One (1979) Henry IV Part Two (1979) Henry V (1979) Twelfth Night (1980) The Tempest (1980) Hamlet (1980) 3 Jonathan Miller The Taming of the Shrew (1980) The Merchant of Venice (1980) All’s Well That Ends Well (1981) The Winter’s Tale (1981) Timon of Athens (1981) Antony and Cleopatra (1981) 4 Jonathan Miller Othello (1981) Troilus and Cressida (1981) A Midsummer Night’s Dream (1981) 5 Jonathan Miller Shaun Sutton King Lear (1982) The Merry Wives of Windsor (1982) Henry VI Part One (1983) Henry VI Part Two (1983) Henry VI Part Three (1983) Richard III (1983) Cymbeline (1983) 6 Shaun Sutton Macbeth (1983) The Comedy of Errors (1983) The Two Gentlemen of Verona (1983) Coriolanus (1984) Pericles (1984) 7 Shaun Sutton King John (1984) Much Ado About Nothing (1984) Love’s Labour’s Lost (1985) Titus Andronicus (1985) == Katso myös == * Ontto kruunu * Shakespeare: The Animated Tales * Luettelo William Shakespearen näytelmien elokuvasovituksista == Aiheesta muualla == * Screenonline: BBC Television Shakespeare, The (1978-1985) Luokka:Näytelmiin perustuvat elokuvat
Pilvi Moilanen

Pilvi Moilanen (s. 17. lokakuuta 1972) on aktiiviuransa päättänyt suomalainen keskimatkojen juoksija. Hän edusti koko urheilu-uransa ajan Oulun Pyrintöä ja hänen valmentajanaan toimi Jussi Saarela. Kalevan kisoista Moilanen saavutti pronssia 800 metrin juoksussa vuonna 1992. Lisäksi hän oli viestijuoksun SM- kisoissa mukana voittamassa kolmea mitalia; pronssia 4 x 400 metrin viestijuoksusta vuonna 1993 sekä kahta hopeaa 4 x 800 metrin viestijuoksusta vuosina 1990 ja 1993. Sisäratojen SM-kilapialuista Moilanen voitti hopeaa 800 metrin juoksussa vuonna 1990. Virallisissa kilpailuissa hän ei ole esiintynyt vuoden 1994 jälkeen. == Lähteet == Luokka:Suomalaiset keskimatkojen juoksijat Luokka:Vuonna 1972 syntyneet Luokka:Elävät henkilöt
N’ko-kirjaimisto

N’ko on guinealaisen kirjailijan Soulemayne Kanten vuonna 1949 kehittämä kirjoitusjärjestelmä, jota käytetään Länsi-Afrikassa puhuttavien manding- kielten kirjoittamiseen. N’kossa on vaikutteita arabialaisesta kirjaimistosta ja sitä kirjoitetaan oikealta vasemmalle, mutta arabialaisesta kirjaimistosta poiketen n’kossa vokaalien ja toonin merkitseminen on pakollista. ”N’ko” tarkoittaa ”minä sanon” kaikilla manding-kielillä. Kirjaimistoa käytetään latinalaisen ja arabialaisen aakkoston ohella bambaran, djulan ja maninkan kirjoittamiseen. Lisäksi kirjaimistolle on kehitetty oma kirjakieli, joka on sekoitus bambaraa, djulaa, maninkaa ja mandinkaa. Kirjakieltä kutsutaan nimellä kangbe tai n’ko ja kaikki lukutaitoiset manding-kielten puhujat ymmärtävät sitä, minkä vuoksi sitä käytetään paljon eri Länsi-Afrikan manding- kieliryhmien välisessä kommunikoinnissa. == Lähteet == Luokka:Aakkostot
FS Jean de Vienne (D643)

Jean de Vienne on Ranskan laivaston 1984 palvelukseen otettu Georges Leygues -luokan monitoimifregatti. == Valmistus == Alus tilattiin Brestin laivastontelakalta, missä köli laskettiin 26. lokakuuta 1979. Se laskettiin vesille 17. marraskuuta 1981 ja otettiin palvelukseen 25. toukokuuta 1984.Gardiner, Robert s. 114 == Palvelus == Alus oli 2014 palveluksessa. == Lähteet == * === Viitteet === Luokka:Georges Leygues -luokan fregatit Luokka:Ranskalaiset Persianlahden sodan sotalaivat Luokka:Ranskalaiset kylmän sodan hävittäjät
Teija Stark

Teija Stark (6. helmikuuta 1968 Raahe – 16. joulukuuta 1992) oli suomalainen aitajuoksija. Hän edusti vuodesta 1980 lähtien Ruukin Kisaa ja hänen valmentajanaan toimi Taisto Kallio. Kalevan kisoista Stark saavutti 100 metrin aitajuoksun hopeaa 1988 ja pronssia vuonna 1992. Lisäksi hän saavutti sisäratojen SM-kisoista 60 metrin aitajuoksussa kultaa vuonna 1988 sekä pronssia vuonna 1992. == Lähteet == Luokka:Suomalaiset pika-aitajuoksijat Luokka:Vuonna 1968 syntyneet Luokka:Vuonna 1992 kuolleet
FS Primauguet (D644)

Primauguet on Ranskan laivaston 1986 palvelukseen otettu Georges Leygues -luokan monitoimifregatti. == Valmistus == Alus tilattiin Brestin laivastontelakalta, missä köli laskettiin 17. marraskuuta 1981. Se laskettiin vesille 17. maaliskuuta 1984 ja otettiin palvelukseen 5. marraskuuta 1986.Gardiner, Robert s. 114 == Palvelus == Alus oli palveluksessa 2014. == Lähteet == * === Viitteet === Luokka:Georges Leygues -luokan fregatit Luokka:Ranskalaiset kylmän sodan hävittäjät
Reijo Malka

Reijo Erik Malka (28. marraskuuta 1933 Vaasa – 2015) oli suomalainen koripalloilija, jalkapalloilija ja jääpalloilija. Hän pelasi kunkin lajin mestaruussarjatasolla. Koripallossa Malka edusti SM-sarjatasolla kausilla 1952 ja 1959 Vaasan Salamaa, jonka puheenjohtajana hän myöhemmin toimi. Kauden 1956 hän edusti Työväen Mailapoikia. Kaudella 1959 Malka pelasi Salamassa 17 ottelua pääsarjauransa parhaalla, 12,7 pisteen keskiarvolla.baskethotel.com Jalkapallossa Malka edusti Vaasan Palloseuraa ja kuului myöhemmin seuran johtokuntaan.Urheilumme Kasvot Osa 3 Palloilu == Lähteet == * * Reijo Malka baskethotel.com === Viitteet === Luokka:Suomalaiset koripalloilijat Luokka:Suomalaiset jalkapalloilijat Luokka:Suomalaiset jääpalloilijat Luokka:Vuonna 1933 syntyneet Luokka:Vuonna 2015 kuolleet
FS La Motte-Picquet (D645)

La Motte-Picquet on Ranskan laivaston 1988 palvelukseen otettu Georges Leygues -luokan monitoimifregatti. == Valmistus == Alus tilattiin Brestin laivastontelakalta, missä köli laskettiin 12. helmikuuta 1982. Se laskettiin vesille 6. helmikuuta 1985 ja otettiin palvelukseen 18. helmikuuta 1988.Gardiner, Robert s. 114 == Palvelus == Alus oli palveluksessa 2014. == Lähteet == * === Viitteet === Luokka:Georges Leygues -luokan fregatit Luokka:Ranskalaiset Persianlahden sodan sotalaivat Luokka:Ranskalaiset kylmän sodan hävittäjät
N’kon kieli

N’ko eli kangbe on n’ko-kirjaimistolla kirjoitettava kirjakieli, joka on sekoitus Länsi-Afrikassa puhuttuja manding-kieliä: bambaraa, djulaa, mandinkaa ja maninkaa. Kielellä ei ole äidinkielisiä puhujia, mutta sitä käytetään laajalti eri manding-kieliryhmien väliseen kommunikointiin, koska kaikki lukutaitoiset manding-kielten puhujat ymmärtävät sitä. == Lähteet == Luokka:Mandelaiset kielet Luokka:Burkina Fason kielet Luokka:Norsunluurannikon kielet Luokka:Gambian kielet Luokka:Guinean kielet Luokka:Liberian kielet Luokka:Malin kielet Luokka:Senegalin kielet Luokka:Sierra Leonen kielet en:N'Ko alphabet#The literary language ru:Нко (письмо)#Литературный язык
Heikki Ahlqvist

Heikki Ahlqvist on suomalainen aktiiviuransa lopettanut koripalloilija. Turun NMKY:n kasvatti Ahlqvist edusti SM-sarjatasolla kasvattajaseuraansa kausilla 1955–1956 ja Vaasan Salamaa kaudella 1959. Kaudella 1955 Ahlqvist pelasi Turun NMKY:ssä 17 ottelua pääsarjauransa parhaalla, 8,6 pisteen keskiarvolla.baskethotel.com == Lähteet == * Heikki Ahlqvist baskethotel.com === Viitteet === Luokka:Suomalaiset koripalloilijat Luokka:Syntymävuosi puuttuu Luokka:Elävät henkilöt
FS Latouche-Tréville (D646)

Latouche-Tréville on Ranskan laivaston 1990 palvelukseen otettu Georges Leygues -luokan monitoimifregatti. == Valmistus == Alus tilattiin Brestin laivastontelakalta, missä köli laskettiin 15. helmikuuta 1984. Se laskettiin vesille 19. maaliskuuta 1988 ja otettiin palvelukseen 16. heinäkuuta 1990.Gardiner, Robert s. 114 == Palvelus == Alus oli palveluksessa 2014. == Lähteet == * === Viitteet === Luokka:Georges Leygues -luokan fregatit Luokka:Ranskalaiset kylmän sodan hävittäjät
Esko Vuorinen

Esko Kustaa Vuorinen (14. maaliskuuta 1934 Vaasa – 24. elokuuta 2011 Vaasa) oli suomalainen koripalloilija ja pesäpalloilija.Urheilumme Kasvot Osa 3, Vuorinen, Esko Kustaa, sivu 1279, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Vuorinen edusti koripallossa SM-sarjatasolla Vaasan Salamaa kausilla 1952 ja 1959. Kaudella 1952 hän pelasi 16 ottelua 7,7 pisteen keskiarvolla ja kaudella 1959 22 ottelua 13,9 pisteen keskiarvolla.baskethotel.com Vuorinen on Salaman historian eniten pääsarjapisteitä tehnyt pelaaja.http://www.basket.fi/sarjat/tilastot/pelaajatilastot/?league_id=4 Vuorinen pelasi mestaruussarjassa myös pesäpalloa Vaasan Mailan joukkueessa. Vuonna 1954 hän voitti pesäpallossa sotakoulujen mestaruuden. Hän suoritti Pesäpalloliiton valmentajakurssin, toimi pesä- ja koripallotuomarina, kuului Vaasan Mailan johtokuntaan vuodesta 1964, toimi seuran sihteerinä viisi vuotta ja Vaasan Salaman johtokunnassa neljä vuotta. Vuoriselle myönnettiin Etelä- Pohjanmaan piirin plaketti. Vuorinen työskenteli rautatievirkailijana ja hänen kotikuntansa oli Vaasa. Hän oli sotilasarvoltaan reservin vänrikki. Vuorinen harrasti ulkoilua ja seuratoimintaa. == Lähteet == * Esko Vuorinen baskethotel.com === Viitteet === Luokka:Suomalaiset koripalloilijat Luokka:Suomalaiset pesäpalloilijat Luokka:Vuonna 1934 syntyneet Luokka:Vuonna 2011 kuolleet
The Blobjob

The Blobjob on Detonium Interactiven kehittämä ja Sampo Oyn julkaisema seikkailu- ja oppimispeli, joka on julkaistu vuonna 1998 Microsoft Windowsille. Peli sisältää valistusta muun muassa sähköpalon sammuttamisesta, turvaseksistä ja rattijuopumuksesta. Pelissä viisi synteettistä ”Nanoblobs”-ihmistä on saanut tehtäväkseen toimittaa erittäin salainen kaava patenttitoimistoon. He kaikki kuitenkin katoavat salkut mukanaan. Yhdessä salkussa olleen kaavan avulla voidaan valmistaa liuotetta, jonka avulla orgaanista materiaalia voidaan suurentaa tai pienentää molekyylitasolla. Pelaaja ohjaa Joe Ridleyä, jonka tehtävänä on etsiä kadonneet Nanoblobsit. Hän saa mukaansa pienen materiamuuntimen, jolla pelimaailman objekteja voi muuttaa taskuun sopivan kokoisiksi. Pelin pulmat ovat helppoja ja peli on erittäin lyhytkestoinen. The Blobjobin toteutus on erikoinen: se yhdistelee oikeiden näyttelijöiden videokuvaa renderöityihin taustoihin. Näyttelijät on kuvattu sinistä taustakangasta vasten, minkä jälkeen heidät on istutettu tietokoneella tehtyihin taustoihin. Peli voitti vuonna 1998 MindTrek-multimediakilpailussa ensimmäisen palkinnon. ==Lähteet== ==Aiheesta muualla== * Domen katsaus peliin (arkistoitu) Luokka:Vuoden 1998 videopelit Luokka:Windows-pelit Luokka:Suomessa kehitetyt videopelit
Jahvice

Jahvice (oikealta nimeltään Jani Mikkonen http://www.vantaansanomat.fi/artikkeli/189195-jahvicelle-reggae-on-myos-elamaa ) on suomalainen reggae-laulaja. Hän on toiminut aktiivisesti sound system piireissä vuodesta 1997 http://www.last.fm/music/Jahvice mm. seuraavissa kokoonpanoissa: Intergalaktik Soundsystem, Healing Of The Nation, Lion Head, Cool Runnings Crew. == Diskografia == ===Singlet=== Vuosi Single Julkaisija 2008 Last Days Juurihoito 2009 Beat Down Babylon Intergalaktik 2011 World Is a Ghetto Intergalaktik 2014 More We Want Intergalaktik ===Vierailijana=== Artisti Kappale Albumilta Muut vierailijat Vuosi Gee & Mista "Kesäpäivä" Mobile Riddim 2005 Lord Est "Usko Ittees!" "Hyvän maun rajat" Päivät töissä 2005 Levitators "Kulttuurin kätyri" Versio - Suomireggaen juurikattaus 2006 Lord Est "Ilman itsekurii" "Sä teet" Tulin teitä muistuttaan 2008 L.A.O.S "Strong" Strong/1990' 2008 VTech "World Is a Ghetto" Inertia EP 2009 Aztra "Paha Maa" Öis 2010 Ras Kontti "Kunnes toisin todistetaan" Aikakierteessä 2012 Foilhat Dub From Space "Never Sell Your Soul" Foilhat Dub 2012 Dreadsquad "Bible is my buckler" Digital Rules Riddim 2013 Lord Est "Mököttävä Mökkinaapuri" Ilo-olo 2015 == Lähteet == == Aiheesta muualla == * Jahvice Facebook -sivustolla * Jahvice Soundcloud -sivustolla Luokka:Suomalaiset reggaemuusikot Luokka:Syntymävuosi puuttuu Luokka:Elävät henkilöt
Teletunnistetietojen säilyttäminen

Teletunnistetietojen säilyttäminen (tai teletunnistetietojen tallentaminen) viittaa televiestintä-alalla yleensä valtioiden tai yritysten harjoittamaan puhelu- ja internet-liikenteestä sekä tilitapahtumatiedoista kerättyjen teletunnistetietojen varastoimiseen. Valtioiden harjoittamasta datan säilyttämisestä puhuttaessa, säilytetty data on yleensä tehdyistä ja vastaanotetuista puheluista, lähetetyistä ja vastaanotetuista sähköposteista sekä vierailluista verkkosivustoista. Myös paikannustietoja kerätään. Valtioiden harjoittaman teletunnistetietojen säilyttämisen päämotiivit ovat tietoliikenneanalyysi ja joukkovalvonta. Säilytetyn datan tarkastelun kautta valtiot voivat tunnistaa yksittäisten henkilöiden sijainnit, sosiaaliset kytkökset ja esimerkiksi poliittisten vastustajien kaltaisten ryhmien jäsenet. Nämä yksityisyyttä loukkaavat teot voivat olla lainvastaisia, riippuen valtion lainsäädännöstä. Yritysten harjoittama teletunnistetietojen säilyttäminen tarkoittaa yleensä tilitapahtumatietojen ja vierailtujen verkkosivustojen säilyttämistä. Datan säilyttäminen kattaa myös dataa, jota on kerätty ja säilytetty muita keräysmenetelmiä (esimerkiksi automaattista rekisterikilven tunnistusta) käyttäen. ==Euroopan unionissa== Euroopan unionin parlamentti päätti 14.12.2005 velvoittaa puhelin- ja Internet-palveluntarjoajat tallentamaan osan asiakkaidensa teletunnistetiedoista. Tietoja on tarkoitus käyttää vakavien rikosten selvittämiseen. Direktiivin mukaisesti kaikki EU- maat joutuivat sisällyttämään vastaavat määräykset lakiinsa. EU-direktiiviin perustuva, vuodesta 2006 voimaan tullut laki pidensi Suomessa teleoperaattoreiden velvoitteita säilyttää teletunnistetietoja kolmesta kuukaudesta vuoteen. Puhelujen tai viestien sisältöä ei sen perusteella talleteta. Puhelinoperaattorit Suomessa kuitenkin tallettavat myös tekstiviestien viestisisällön ainakin viikoksi palvelimilleen. Vuodesta 2006 voimassa ollut EU-direktiivi kumottiin huhtikuussa 2014 sillä perusteella, että se loukkaa ihmisoikeuksia. Ainakin Britanniassa tämän jälkeen alettiin ajaa läpi lakia, joka pitäisi yllä teleoperaattoreille asetetun vuoden säilytysvelvollisuuden. YK:n ihmisoikeusvaltuutettu kritisoi tästä Britannian lainsäätäjiä, sillä Britannian suunnittelema datankeräyslaki ei ota huomioon EU-tuomioistuimen huolta ihmisoikeuksista. Saksan liittovaltion valtiosääntötuomioistuin kumosi 2010 vuonna 2008 säädetyn lain teletunnistetietojen säilyttämisestäGesetz zur Neuregelung der Telekommunikationsüberwachung und anderer verdeckter Ermittlungsmaßnahmen sowie zur Umsetzung der Richtlinie 2006/24/EG ja määräsi säilytetyt tiedot tuhottaviksi yksityisyyden suojaa loukkaavina.http://news.bbc.co.uk/2/hi/europe/8545772.stm ==Katso myös== * Joukkovalvonta * Yksityisyys * Kirjesalaisuus * Tietoliikenneanalyysi * Televalvonta ==Lähteet== ==Aiheesta muualla== * * Luokka:Puhelintekniikka Luokka:Yksityisyys Luokka:Joukkovalvonta
Skotlannin rugby union -maajoukkue

Skotlannin rugby union -maajoukkue on Skotlannin kansallinen rugby union -joukkue. Se pelasi ensimmäisen maaottelunsa jo vuonna 1871, jolloin vastustajana lajin historian ensimmäisessä kansainvälisessä ottelussa toimi Englanti. Skotlanti on pelannut kaikissa rugbyn MM-kisoissa, jotka järjestettiin ensimmäisen kerran 1987. Parhaimmillaan se on sijoittunut neljänneksi 1991. Skotlanti on voittanut nykyisen Six Nations Championshipin mestaruuden 27 kertaa, näistä 14 vuoteen 1907 mennessä, jolloin mukana oli vain neljä maata. Viimeksi se on voittanut mestaruuden 1999. Lisäksi se on sijoittunut 20 kertaa toiseksi ja 26 kertaa kolmanneksi. 2000-luvulla se on sijoittunut parhaimmillaan neljä kertaa kolmanneksi. Toukokuussa 2020 Skotlanti oli kansainvälisen rugbyliitto IRB:n rankingissa sijalla kahdeksan. Kotiottelunsa Skotlanti pelaa Edinburghissa sijaitsevalla yli 67 000 -paikkaisella Murrayfield Stadiumilla. ==Arvokisat== ===MM-kisat=== Lähde: The-sports.org *1987: Puolivälierissä (6.) *1991: Neljäs *1995: Puolivälierissä (6.) *1999: Puolivälierissä (6.) *2003: Puolivälierissä (8.) *2007: Puolivälierissä (8.) *2011: Putosi lohkovaiheessa (9.) *2015: Puolivälierissä *2019: Putosi lohkovaiheessa ==Lähteet== == Aiheesta muualla == Rugby union -maajoukkue Luokka:Rugby union -maajoukkueet
Vilpe (yritys)

Vilpe Oy (ent. SK Tuote Oy) on suomalainen erikoiskattotuotteiden, ilmanvaihdon päätelaitteiden ja eristekiinnikkeiden valmistaja. Yhtiön tehdas sijaitsee Mustasaaressa, minkä lisäksi sillä on toimipiste Espoossa sekä tytäryhtiöt tai varastot Venäjällä, Puolassa, Ukrainassa, Ruotsissa ja Baltiassa. Yrityksen tuotteita viedään noin 30 maahan. Vilpen tuotteita ovat esimerkiksi poistoputket, huippuimurit, läpiviennit, tuuletuspaalut ja kiinnikkeet. Perheyritys Vilpe on perustettu vuonna 1975, ja se toimi nimellä SK Tuote vuoteen 2018 saakka. Vilpen oma tuotanto alkoi vuonna 1984, jolloin tehdas valmistui Mustasaaren Lintuvuoreen. Yritykselle on myönnetty ISO 14001 -ympäristösertifikaatti sekä ISO9001 -laatusertifikaatti. Vilpe sai valtakunnallisen yrittäjäpalkinnon 2022. Konsernin liikevaihto vuonna 2021 oli 27,7 miljoonaa euroa. Yritys työllistää Suomessa noin 110 työntekijää, joista suurin osa toimii Mustasaaressa. Koko konserni työllistää noin 180 henkilöä. Toimitusjohtajana vuodesta 2020 asti on toiminut Tuomas Saikkonen. ==Lähteet== ==Aiheesta muualla== *VILPEn kotisivut Luokka:Suomalaiset rakennustuotevalmistajat Luokka:Suomalaiset perheyritykset Luokka:Mustasaarelaiset yritykset
Murrayfield Stadium

Murrayfield Stadium on Skotlannin pääkaupungissa Edinburghissa sijaitseva pääasiassa rugby union -käyttöön tarkoitettu stadion. Stadionilla on 67 144 istumapaikkaa. Murrayfield Stadium on avattu vuonna 1925, ja peruskorjattu vuonna 1995. Skotlannin rugby union -maajoukkue pelaa stadionilla kotiottelunsa, ja siellä järjestetään myös muita suuria rugbyotteluita. Stadionilla järjestetään myös konserttitapahtumia. ==Aiheesta muualla== Luokka:Stadionit Luokka:Rugby union Luokka:Skotlannin urheilupaikat Luokka:Edinburghin rakennukset ja rakennelmat Luokka:Edinburghin urheilu
Siveä viehättäjätär

Siveä viehättäjätär (; myös The Bachelor) on vuonna 1919 ensi-iltansa saanut David Kirklandin ohjaama yhdysvaltalainen mykkä komediaelokuva, jonka pääosissa ovat Constance Talmadge ja Conway Tearle. Siveä viehättäjätär perustuu Clyde Fitchin näytelmään The Bachelor (1909), jonka pohjalta John Emerson ja Anita Loos laativat elokuvan käsikirjoituksen. Emerson ja Loos olivat myös elokuvan tuottajat. Siveä viehättäjätär kuvattiin työnimellä The Virtuous Vamp, ja elokuvan tuotantoyhtiönä oli Constance Talmadge Film Company. Siveä viehättäjätär sai Yhdysvaltain ensi-iltansa 16. marraskuuta vuonna 1919. Suomessa elokuva esitettiin ensi kerran 20. maaliskuuta vuonna 1922. Ilmestyessään elokuva oli suuri menestys. Siveän viehättäjättären levittäjänä toimi First National Exhibitors’ Circuit. Siveän viehättäjättären kokonaan säilynyttä kopiota säilytetään New Yorkissa sijaitsevassa Museum of Modern Artin taidemuseossa. Yhdysvaltain kongressin kirjasto ilmoitti 18. joulukuuta vuonna 2013, että Siveä viehättäjätär on arkistoitu ”kulttuurillisesti, historiallisesti tai esteettisesti merkittävänä” elokuvana National Film Registryyn. ==Juoni== Flirttaileva nuori nainen saa työn kiireisestä toimistosta, jossa hänen läsnäolostaan tulee häiritsevää. Kukaan toimiston miehistä ei voi enää keskittyä työntekoon niin kauan kuin toimiston kaunottaren sulot ovat esillä. Nainen iskee silmänsä mieheen, joka ei näytä edes tietävän naisen olemassaolosta. ==Näyttelijät== ==Lähteet== ==Aiheesta muualla== * * * * Siveä viehättäjätär Silent eran sivuilla * Siveä viehättäjätär TCM Movie Databasessa Luokka:Vuoden 1919 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat
Façonnable

Façonnable on kansainvälinen miesten ja naisten vaatteiden luksusmerkki, jonka on perustanut ranskalainen Jean Goldberg Nizzassa vuonna 1950. Merkki tunnetaan myös silmälasikehyksistään.Faconnablen kehykset ovat yhtä viimeisteltyjä kuin heidän räätälöidyt miesten ja naisten vaatemallistotkin , Brillet.fi. Viitattu 15.9.2014. ==Historiaa== Jean Goldberg perusti räätäliliikkeen 1950 Nizzan rue Paradis’lle palvelemaan kansainvälisiä elokuvatähtiä, jotka lomailivat seudulla tai vierailivat läheisen Cannesin kaupungin elokuvajuhlilla ja tarvitsivat räätälintekoisia smokkeja ja iltapukuja. Vuonna 1961 Jean Goldbergin poika Albert otti yrityksen johtaakseen, nimesi sen Façonnableksi ja siirsi sitä räätälipalveluista kohti valmisvaatteita. Vuonna 1973 perustettiin uusia liikkeitä pitkin Ranskan Rivieran rannikkoa Monte Carloon, Cannesiin, Saint-Tropez’hen ja Marseilleen. Pariisiin Façonnable eteni vuonna 1984. Tehtyään 1988 jakelusopimuksen yhdysvaltalaisen Nordstrom-luksustavarataloketjun kanssa yritys avasi ensimmäisen liikkeen New Yorkin Viidennelle avenuelle 1993.Strom, Stephanie: French Clothier Opening in New York, New York Times 1.10.1993 Kaksi muuta liikettä avattiin Yhdysvaltojen länsirannikolle 1997. Vuonna 2000 Nordstrom osti koko Façonnable-yrityksen Goldbergin perheeltä 170 miljoonalla Yhdysvaltain dollarilla.Deals The Washington Post 28.9.2000, sivu E.01 Vuonna 2007 Nordstrom myi Façonnablen libanonilaiselle M1 Groupille 210 miljoonalla dollarilla.M&A; deal data.(Company overview), Acquisitions Monthly' 1.9.2007 Nordstrom sells Faconnable brand to M1 Group for $210 million , Associated Press 27.7.2007 === Taiteellisia johtajia === * 1950: Jean Goldberg (perustaja, räätäli) * 1961: Albert Goldberg (perustajan poika, räätäli) * 2008: Eric Wright (aiemmin Karl Lagerfeldilla ja Roberto Cavallilla)« Façonnable : Eric Wright quitte la direction artistique » Fashion Dailynews.com 20.1.2010. * 2010: Benjamin Nakash (Albert Goldbergin sisarenpoika) * 2011: Julian Neale (aiemmin Michael Korsilla ja Célinellä)Florent Gilles: « Façonnable nomme son directeur artistique » Fashion Dailynews.com 14.12.2011. * 2014: Daniel Kearns (aiemmin Louis Vuittonilla ja Yves Saint-Laurentilla) == Lähteet == == Aiheesta muualla == *Façonnablen virallinen sivusto Luokka:Vaatemerkit Luokka:Ranskalaiset vaatetusalan yritykset‎ Luokka:Ranskalaiset kauppaketjut Luokka:Muotitalot Luokka:Vaateliikkeet
Tšamilainen kirjaimisto

Tšamilainen kirjaimisto on tšamin kielen kirjoitusjärjestelmä. Se on tyypiltään abugida ja perustuu brahmi-kirjaimistoon. Itä- ja länsitšamin puhujat käyttävät hieman eri varianttia kirjaimistosta, ja länsitšamin puhujien keskuudessa käytetään yleisesti arabialaisia kirjaimia tšamilaisten rinnalla. == Lähteet == Luokka:Aakkostot
Sévaré

Sévaré on Moptin esikaupunki Malissa. Se sijaitsee Nigerjoen tulva-alueen reunalla 13 kilometriä Moptista koilliseen. Hallinnollisesti Sévaré kuuluu Moptin kaupunkikuntaan, jossa se muodostaa kolme kaupunginosaa. Asukkaita on 43 800 henkeä (vuonna 2009). Sévaré tärkeä maantieliikenteen solmukohta, josta on yhteydet Bamakoon, Gaoon ja Burkina Fason rajalle. Paikkakunnalla on myös kansainvälinen lentokenttä. Sévaré on kasvanut voimakkaasti vuodesta 1970 lähtien riisinviljelyn ja riisinkäsittelylaitoksen rakentamisen seurauksena. ==Lähteet== Luokka:Mopti
Islam Feruz

Islam Feruz (s. 10. syyskuuta 1995 Kismayo, Somalia) on skotlantilainen jalkapalloilija, pelipaikaltaan hyökkääjä. Hän edustaa Kreikan Superliigassa pelaavaa OFI Kreetaa lainasopimuksella Englannin Valioliigan Chelseasta. Viitattu 16.9.2014. Somaliassa syntynyt Feruz muutti perheensä kanssa pakolaisina Britanniaan vuosituhannen vaihteessa. Maajoukkuetasolla hän edustaa Skotlantia, mutta voi halutessaan valita aikuisten maajoukkuetasolla myös Somalian, Tansanian tai Sansibarin. ==Lähteet== Luokka:Skotlantilaiset jalkapalloilijat Luokka:Vuonna 1995 syntyneet Luokka:Elävät henkilöt
Pollyn hauskat kepposet

Pollyn hauskat kepposet () on John Emersonin ohjaama yhdysvaltalainen mykkä komediaelokuva, joka sai ensi-iltansa vuonna 1922. Komediaelokuvassa sekoittuvat myös draaman ja romantiikan aineksia, ja sen nimiroolissa on Constance Talmadge Polly Meachamina. Pollyn hauskat kepposet on Talmadgen yksi hänen tunnetuimmista elokuvistaan. Pollyn hauskat kepposet kertoo Polly Meachamista, pikkukaupungin tytöstä, joka on aina haaveillut Broadway-urasta. Myöhemmin teatteriin päästyään Polly huomaa, että rakkaus on suurempaa kuin ura. Pollyn hauskat kepposet -elokuvan tarinan ja käsikirjoituksen laativat ohjaaja John Emerson ja Anita Loos. Elokuvan tuotti Constance Talmadge, ja sen tuotantoyhtiönä oli Talmadgen oma Constance Talmadge Film Company -elokuvayhtiö. Elokuva kuvattiin työnimellä Good for Nothing, ja se sai Yhdysvaltain ensi-iltansa 30. tammikuuta vuonna 1922. Suomessa elokuva sai ensi-illan 16. joulukuuta vuonna 1923. Associated First National Pictures toimi elokuvan levittäjänä Yhdysvalloissa. Pollyn hauskat kepposet -elokuvaa pidetään nykyään kadonneena elokuvana, koska elokuvan keloja ei tiedetä säilyneen nykypäivään asti. ==Näyttelijät== ==Lähteet== ==Aiheesta muualla== * * * * Pollyn hauskat kepposet TCM Movie Databasessa * Pollyn hauskat kepposet Silent eran sivustolla Luokka:Vuoden 1922 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat Luokka:Yhdysvaltalaiset kadonneet elokuvat
Marko Erola

Marko Erola (s. 1968) on suomalainen toimittaja ja tietokirjailija. Hän on työskennellyt Talouselämä-lehdessä ja erikoistunut sijoitusaiheisiin. Hän on kirjoittanut useita pokerikirjoja Aki Pyysingin kanssa. Vuosina 2005–2006 Erola juonsi Ylen Aamu-TV:n Perjantaipörssiä. == Teokset == * * (suom. Pokerin käsikirja) * (teoksen verkkoversio ) * Paras sijoitus: itsepuolustusopas sijoittajille, Talentum, 2009 * Kasinokeisari: Pekka Salmen tarina, Paasilinna, 2013 * Jos se firma olis mun: tarinoita yrittäjistä & CapManista, Otava, 2014 * * * == Lähteet == Luokka:Suomalaiset tietokirjailijat Luokka:Suomalaiset televisiotoimittajat Luokka:Ylen toimittajat Luokka:Vuonna 1968 syntyneet Luokka:Elävät henkilöt
Korsikansahrami

Korsikansahrami (Crocus corsicus) on sahramien sukuun kuuluva laji. Se on peräisin Korsikan saarelta ja luonnonvaraisena kasvaa kivikkoisilla ruohostoalueilla ja menestyy jopa 2000 metrin korkeudessa. Kasvi on 5 cm korkea. Yhdestä mukulasta kehittyy 3–4 lehteä. Kukassa on kaksi kerrosta kehälehtiä, joista sisemmät ovat violetteja ja ulompien ulkopuolella on violetteja ja valkoisia raitoja. Korsikansahrami menestyy aurinkoisella ja suojaisella kasvupaikalla maassa, missä on seassa hiekkaa. Se tarvitsee talvisuojakseen katteen, joten puiden lehdet kannattaa jättää kasvien päälle syksyllä. Kasvia lisätään sivumukuloista, joita saadaan kasveja jakamalla. Jakamiseen kannattaa valita hyväkuntoisia kasviyksilöitä. Korsikansahramia käytetään kivikkoryhmissä. == Lähteet == == Aiheesta muualla == * Kassu – Kasvien suomenkieliset nimet: Korsikansahrami (Crocus corsicus) * UniProt, Taxonomy: Crocus corsicus Luokka:Sahramit
Kultasahrami

Kultasahrami (Crocus chrysanthus) on sahramien sukuun kuuluva laji. Lajia tavataan luonnonvaraisena Balkanin alueella, Bulgariassa, Romaniassa ja Lähi- idässä ja luonnossa sitä esiintyy kivikkoisissa heinikoissa 1000-2000 metrin korkeudessa asti. Se menestyy aurinkoisella kasvupaikalla, missä maassa on seassa hiekkaa ja talvella se menestyy suojaisessa ja ojitetussa maassa. Kasvi on korkeintaan 10 cm korkea. Yhdestä mukulasta kasvaa 3-7 lehteä, jotka ovat leveitä ja joissa on keskellä valkoinen raita. Kukat ovat muodoltaan pikarimaisia. Niiden väri on yleensä keltainen, mutta jalostetuissa lajikkeissa on myös violetin sävyjä. Kultasahrami kukkii maalis-huhtikuulla. Mukulat istutetaan 5-10 cm cm syvyyteen. Mukuloita ja hyväkuntoisia kasviyksilöitä voidaan myös jakaa kesän lopulla tai syksyllä. == Lähteet == Luokka:Sahramit
Branlebas-luokka

Branlebas-luokka oli Ranskan laivaston kymmenen vuosina 1907–1908 vesillelasketun hävittäjän muodostama alusluokka. Luokan alukset olivat käytössä ensimmäisessä maailmansodassa. == Alukset == Alustyyppi oli paranneltu versio edeltäneestä Claymore-luokasta. Uppouman ja kattilapaineen rajoittamiseksi aluksen nopeutta laskettiin puoli solmua. Alusten kattila- ja konehuoneet oli suojattu sirpaleilta samoin kuin merenkulkutilat. Alusten valmistus aloitettiin vuosina 1905–1906. Branlebas-luokan hävittäjätGardiner, Robert s. 327 Nimi Telakka Kölinlasku Vesille Palvelukseen Kohtalo Slaive Arsenal de Rochefort 10. syyskuuta 1908 alusluettelosta 13. helmikuuta 1932 Poignard Rochefort 3. heinäkuuta 1909 alusluettelosta 3. toukokuuta 1926 Sabretache Brasse & Fouche, Nantes 5. helmikuuta 1908 alusluettelosta 10. toukokuuta 1920 Oriflamme Brasse & Fouche 4. huhtikuuta 1908 alusluettelosta 27. toukokuuta 1921 Étendard Dyle & Bacalan, Bordeaux 20. maaliskuuta 1908 Saksan keisarikunnan laivaston torpedoveneen SMS A39 upottama Pohjanmerellä 25. huhtikuuta 1917 Fanion Dyle & Bacalan 4. toukokuuta 1908 alusluettelosta 27. toukokuuta 1921 Sape Ateliers et Chantiers de la Loire, Penhoët St.Nazaire 23. syyskuuta 1907 alusluettelosta 3. toukokuuta 1926 Gabion Ateliers et Chantiers de la Loire 21. joulukuuta 1907 alusluettelosta 14. toukokuuta 1921 Branlebas Augustin Normand, Le Havre 8. lokakuuta 1907 uponnut 30. syyskuuta 1915 osuttuaan miinaan Fanfare Augustin Normand 19. joulukuuta 1907 alusluettelosta 28. syyskuuta 1925 == Lähteet == * * === Viitteet === *
Angry Birds Stella

Angry Birds Stella oli Rovio Entertainmentin kehittämä pulmapeli, joka julkaistiin mobiililaitteille 4. syyskuuta 2014. Peli oli toinen spin-off-osa Angry Birds -pelisarjassa. Pelissä Stella ja hänen ystävänsä lähtevät hakemaan varastettuja valokuvia takaisin ja päihittämään pahan Galen. Pelin pelaaminen on samanlaista kuten perinteisissä Angry Birds-peleissä: pelaajan pitää tuhota kentissä olevat possut ampumalla niitä kohti lintuja ritsalla. Peli esittelee uusia lintuja ja erikoiskykyjä: Stella pystyy tähtäämään kohteeseensa; Poppy porautuu alaspäin; Willow pyörii siihen suuntaan mihin pelaaja hänet kääntää; Luca särkee kiljunnallaan lasin sekä muutamia erikoispossuja; ja Dahlia menee minkä tahansa läpi ja heilauttaa moukaria. Angry Birds Stellasta oli tarkoitus kehittää kokonainen brändi, johon sisältyy muun muassa leluja, kirjoja ja sarjakuvia. == Lähteet == == Aiheesta muualla == *Virallinen sivusto Luokka:Vuoden 2014 videopelit Luokka:Pulmapelit Luokka:Android-pelit Luokka:iOS-pelit Luokka:Angry Birds Luokka:BlackBerry-pelit
Tummasyyskorento

Tummasyyskorento (Sympetrum danae) on syyskorentoihin kuuluva sudenkorento. == Ulkonäkö ja koko == Tummasyyskorento on muiden syyskorentojen kaltainen ulkonäöltään. Koiras on sukukypsänä väriltään lähes täysin musta, nuoremmat yksilöt ovat keltaisempia. Monille muille syyskorennolle ominaiset punaiset kuviot puuttuvat tummasyyskorennolta kokonaan. Myös jalat ovat mustat, kun punasyyskorennolla ne ovat kaksiväriset. Kaikenikäisillä yksilöillä on tummat juovat keskiruumiin sivuilla. Siivet ovat kirkkaat, mutta niiden tyvessä saattaa olla pieni määrä keltaista väriä. Naaraalla on keskiruumiissa silmien takana tumma kolmion muotoinen kuvio. Naaraalla on myös koirasta paksumpi takaruumis. Tummasyyskorennon takaruumiine pituus on 18–24 mm ja takasiiven pituus 21–27 mm. Laji on Suomen aitosudenkorentolajeista pienikokoisin. == Levinneisyys ja elinympäristö == Lajin levinneisyysalueeseen kuuluvat maanosan eteläosia lukuun ottamatta melkein koko Eurooppa, Aasia aina Japaniin asti ja Pohjois-Amerikka. Enimmässä osassa Suomea laji esiintyy erittäin yleisenä ja runsaana. Pohjois-Suomessa laji on harvinaisempi. Tummasyyskorento elää melkein millaisissa vesissä tahansa, erityisesti monentyyppisissä seisovissa vesissä. == Elintavat == Aikuiset tummasyyskorennot lentävät heinäkuun alusta lokakuun alkupuolelle. Päälentoaika ajoittuu elokuuhun ja syyskuun alkupuolelle. == Lähteet == Luokka:Sudenkorennot
Jerry Bengtson

Jerry Ricardo Bengtson Bodden (s. 8. huhtikuuta 1987) on hondurasilainen jalkapalloilija. Bengtsonin pelipaikka on hyökkääjä. Hän pelaa myös Hondurasin jalkapallomaajoukkueessa. == Seurajoukkueura == Ammattilaisuransa Bengtson aloitti vuonna 2007 paikallisessa Vidassa. Vuonna 2011 hän siirtyi maan suurseuraan CD Motaguaan ja voitti heti ensimmäisellä kaudellaan maan mestaruuden. Bengtson on voittanut kolmesti liigan maalikuninkuuden. Vuonna 2012 hän siirtyi Major League Soccerissa pelaavaan New England Revolutioniin. Bengtsonille ei tullut seurassa onnistumisia paljoakaan, joten hän siirtyi vuonna 2014 lainalle Argentiinan pääsarjan CA Belgranoon. == Maajoukkueura == Bengtson debytoi Hondurasin jalkapallomaajoukkueessa huhtikuussa 2010. Hän edusti maataan vuoden 2012 kesäolympialaisissa Lontoossa olympiajoukkueen kanssa. Vuonna 2014 Bengtson oli mukana myös MM-kisoissa, joissa hän pelasi jokaisessa Hondurasin kolmessa ottelussa. Bengtson on pelannut maajoukkueessa 47 ottelua, joissa on tullut 19 maalia. == Lähteet == * * http://www.national- football-teams.com/player/37740/Jerry_Bengtson.html Luokka:Hondurasilaiset jalkapalloilijat Luokka:Vuonna 1987 syntyneet Luokka:Elävät henkilöt
Hänen siskonsa Pariisista

Hänen siskonsa Pariisista () on vuonna 1925 ensi-iltansa saanut Sidney Franklinin ohjaama yhdysvaltalainen mykkä komediaelokuva, jonka pääosissa ovat Constance Talmadge ja Ronald Colman. Talmadge näyttelee elokuvassa kahta roolia. Hänen siskonsa Pariisista on yksi Talmadgen tunnetuimmista elokuvista. Hänen siskonsa Pariisista perustuu Ludwig Fuldan samannimiseen näytelmään, jonka pohjalta Hanns Kräly laati elokuvan käsikirjoituksen. Elokuvan tuottajana oli Joseph M. Schenck, jonka elokuvayhtiö Joseph M. Schenck Productions tuotti elokuvan. Hänen siskonsa Pariisista sai Yhdysvaltain ensi- iltansa 2. elokuuta vuonna 1925. Suomessa elokuva sai ensi-illan 12. huhtikuuta vuonna 1926. Elokuvan levitti First National Pictures. Hänen siskonsa Pariisista uudelleenfilmatisoitiin kahdesti. Vuonna 1934 elokuva uudelleenfilmatisoitiin nimellä Tyttö Montmartrelta, jonka ohjasi Sidney Lanfield, ja elokuvan pääosassa on Constance Bennett. Vuonna 1941 ilmestyneen Kaksoset ohjasi George Cukor, ja sen pääosassa on Greta Garbo. Hänen siskonsa Pariisista on säilynyt kokonaan nykypäivään asti, ja se julkaistiin DVD:lle 16. maaliskuuta vuonna 2010. DVD-julkaisu sisältää myös Talmadgen Seikkailurikas yö -elokuvan (1924). ==Juoni== Helen Weyringer (Constance Talmadge) on hieman epäsiisti kotirouva, jolla on huonomaineinen tanssijana työskentelevä Lola-sisar (Constance Talmadge). Kun Helenille ja hänen aviomiehelleen Josephille (Ronald Colman) tulee riitaa, Helen lähtee sisarelleen. Siskokset suunnittelevat juonen antaakseen Josephille opetuksen. Helen ottaa Lolan henkilöllisyyden ja flirttailee Lolana röyhkeästi Josephin kanssa. Viimein Joseph antaa periksi hänen luuleman Lolan viehätysvoimalle. Myös Josephin ystävä Robert (George K. Arthur) ihastuu ”Lolaan”. Tämä juoni juontaa siihen, että Helen Lolana suostuttelee Josephin karkaamaan hänen kanssaan. Vasta tällöin Joseph saa selville, että hän ollut koko ajan oman Helen-vaimonsa kanssa. ==Näyttelijät== ==Lähteet== ==Aiheesta muualla== * * * * Hänen siskonsa Pariisista Silent era -sivustolla * Hänen siskonsa Pariisista TCM Movie Databasessa Luokka:Vuoden 1925 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset näytelmiin perustuvat elokuvat
Buddy’s First Call

Buddy’s First Call on vuonna 1914 ensi-iltansa saanut Tefft Johnsonin ohjaama ja F. Marion Brandonin käsikirjoittama yhdysvaltalainen lyhyt mykkäelokuva. Elokuva on genreltään komedia, ja sen pääosissa ovat Paul Kelly ja Constance Talmadge. Vitagraph Studios oli elokuvan tuotantoyhtiönä ja General Film Company levittäjäyhtiönä. Buddy’s First Call sai Yhdysvaltain ensi-iltansa 13. toukokuuta vuonna 1914. Elokuvassa Constance Talmadge tekee ensiesiintymisensä elokuvissa. ==Näyttelijät== == Lähteet == ==Aiheesta muualla== * * * Buddy’s First Call TCM Movie Databasessa Luokka:Vuoden 1914 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat